Eelnõu 15.06.2023

Esitaja: vallavalitsus

Ettekandja: sotsiaalosakonna juhataja

Terje Lihtsa



**KANEPI VALLAVOLIKOGU**

**MÄÄRUS**

Kanepi 15.06.2023 nr 1-2/

**Kanepi Vallavolikogu 23.01.2018 määruse nr 5 „Sotsiaalhoolekandelise abi andmise kord“ muutmine**

Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 lg 1 ja 2 alusel.

**§ 1. Kanepi Vallavolikogu 23.01.2018 määruses nr 5 „Sotsiaalhoolekandelise abi andmise kord“ tehakse järgmised muudatused:**

**1)** määrust täiendatakse §-ga 151 „Üldhooldusteenuse rahastamine“ järgmises sõnastuses:

„**§ 151 Üldhooldusteenuse rahastamine**

(1) Teenuskoha maksumust rahastatakse teenuse saaja sissetulekutest, riigi poolt sihtotstarbeliselt eraldatud pikaajalise hoolduse korralduse toetusest, Kanepi valla eelarve vahenditest ja vajadusel ülalpidamiskohustusega perekonnaliikmelt võetavast tasust.

(2) Kanepi valla eelarvest rahastatakse hooldusteenust vahetult osutavate hooldustöötajate ja

abihooldustöötajate järgmisi kulusid (edaspidi hoolduskomponendi kulud):

1) tööjõukulud;

2) tööriietuse ja isikukaitsevahendite kulud;

3) tervisekaitse ja vaktsineerimise kulud;

4) koolituse ja supervisiooni kulud.

(3) Kanepi Vallavalitsus kehtestab käesoleva paragrahvi lõikes 2 nimetatud kulude tasumise

piirmäära suuruses, mis tagab teenuse saajale teenuse kättesaadavuse.

(4) Juhul kui käesoleva paragrahvi lõikes 2 nimetatud kulude suurus ületab Kanepi Vallavalitsuse kehtestatud piirmäära, tasub piirmäära ületava kulu teenusesaaja või tema ülalpidamiskohustusega perekonnaliige.

(5) Teenuse saaja tasub teenuskoha maksumusest majutus- ja toitluskulud ning muud teenuse

osutamisega seotud kulud (edaspidi ülalpidamiskomponendi kulud).

(6) Kui teenuse saaja sissetulek on madalam kui Statistikaameti avaldatud eelarveaastale eelnenud aasta teise kvartali keskmise vanaduspensioni suurus, katab kohaliku omavalitsuse

üksus teenuse saaja tasutavate kulude ja teenuse saaja sissetuleku vahe, kuid mitte rohkem kui eelmise aasta teise kvartali keskmise vanaduspensioni suuruse ja teenuse saaja sissetuleku vahe. Sissetulekuna arvestatakse teenuse saaja riiklik pension, kogumispension kogumispensionide seaduse tähenduses, töövõimetoetus töövõimetoetuse seaduse tähenduses ja sotsiaalmaksuga

maksustatav tulu sotsiaalmaksuseaduse tähenduses.

(7) Puudest tingitud lisakulusid nõudvate teenuste ja kaupade hankimise ning rehabilitatsiooniplaanis ettenähtud tegevuste elluviimise korral üldhooldusteenuse osutaja poolt

kaetakse need kulud puudega inimese sotsiaaltoetuse määra ulatuses nimetatud toetuse arvelt.

(8) Lisateenuste eest, mille osutamine ei ole tagatud kohamaksumusega (tervishoiuteenuse

osutaja poolt võetav visiiditasu, sotsiaaltranspordi teenuse tasu, tasu telefoni, TV või interneti võrguühenduse eest jms) tasub teenusesaaja.“

**2)** § 16 lõiget 1 muudetakse ja sõnastatakse see järgmiselt:

 (1) Isikul, kelle sissetulekutest ja varast ei piisa üldhooldusteenuse majutus- ja toitlustuskulude ning muud teenuse osutamisega seotud kulude eest tasumiseks ja kelle hoolekandeteenuse maksmisel ei osale ülalpidamiskohustuslane või ülalpidamiskohustuslase osalus ei võimalda eelnimetatud kulude eest täies ulatuses tasumist, on õigus taotleda hoolekandeteenuse osalist tasumist Kanepi valla eelarvest.

**3)** § 16 lõige 2 tunnistatakse kehtetuks.

**4)** § 17 lõige 1 punktid 1, 3 ja 5 tunnistatakse kehtetuks.

**5)** § 17 lõiget 1 täiendatakse punktiga 6 järgmises sõnastuses:

„ 6) muudel põhjendatud juhtudel.“

**§ 2. Määruse rakendamine**

Määrus jõustub 01.07.2023.

### Piret Rammul

### volikogu esimees

**SELETUSKIRI**

Kanepi Vallavolikogu määruse eelnõule

**Kanepi Vallavolikogu 23.01.2018 määruse nr 5 „Sotsiaalhoolekandelise abi andmise kord“ muutmine**

Kohaliku omavalitsuse korralduse seaduse (KOKS) § 22 lõike 1 punktist 5 kohaselt kuulub volikogu ainupädevusse toetuste andmise ja valla või linna eelarvest finantseeritavate teenuste osutamise korra kehtestamine. Sotsiaalhoolekande seaduse (SHS) § 14 volitab kohaliku omavalitsuse üksuse kehtestama sotsiaalhoolekandelise abi andmise korra, mis peab sisaldama vähemalt sotsiaalteenuste ja -toetuste kirjeldust ja rahastamist ning nende taotlemise tingimusi andes selgeid suuniseid selle kohta, et millistel tingimustel ja kuidas abi osutatakse ning kuidas tagatakse teenuse kättesaadavus.

Käesoleva eelnõuga esitatakse ettepanekud Kanepi Vallavolikogu 23.01.2018 määrusega nr 3 kehtestatud sotsiaalhoolekandelise abi andmise korra muutmiseks. Määruse muutmine on tingitud sotsiaalhoolekande seaduse muutmisest. Seadust täiendatakse paragrahviga § 221 „Väljaspool kodu osutatava ööpäevaringse üldhooldusteenuse rahastamine“, mis käsitleb alates 01.07.2023 rakenduvat üldhooldusteenuse rahastamise muutust.

Seaduse muudatuse kohaselt, kui kohaliku omavalitsuse üksus on välja selgitanud isiku vajaduse väljaspool kodu osutatava ööpäevaringse üldhooldusteenuse järele, rahastatakse teenuskoha maksumust teenuse saaja rahvastikuregistrisse kantud elukoha järgse kohaliku omavalitsuse üksuse eelarvest ja isikult võetavast tasust.

Hooldekodu kohatasu jaotub kaheks erinevaks komponendiks: hoolduskomponendi kulu ja majutus- ja toitlustuskulu.

Omavalitsus hüvitab teenuse saajale hooldekodu kohtasu kolme komponendi alusel:

1. Hoolduskomponendi kulu hüvitatakse omavalitsuse poolt kehtestatud piirmäära ulatuses. Kanepi Vallavalitsuse 23.05.2023 korraldusega nr 2-3/191 on kehtestatud hoolduskulu teenuse piirmääraks 630 eurot.

2. Kui teenuse saaja sissetulek on madalam kui Statistikaameti avaldatud eelarveaastale eelnenud aasta teise kvartali keskmise vanaduspensioni suurus (2023 aastal on selleks vastavalt 599,90 eurot), katab kohaliku omavalitsuse üksus teenuse saaja tasutavate kulude ja teenuse saaja sissetuleku vahe, kuid mitte rohkem kui eelmise aasta teise kvartali keskmise vanaduspensioni suuruse ja teenuse saaja sissetuleku vahe.

3. Kui peale kahe eelneva komponendi rakendamist teenuse saajal siiski puuduvad vahendid tema kanda jäänud osa tasumiseks ning tal puuduvad ülalpidamiskohustusega isikud või ei ole neil võimalik teenuse eest tasumine, hüvitatakse puudujääv osa omavalitsuse eelarvest.

Eelnõuga kaasnevad eelarvelised muudatused.

Kanepi valla elanikest viibib praegu üldhooldusteenusel 87 isikut, neist meie valla hooldekodudes 55 isikut. Vald on seni osaliselt kompenseerinud 58 isiku teenusel viibimise kulu.

Toetusfondi on eraldatud Kanepi vallale 2023. aasta hooldereformi kuludeks 158 761 eurot.

Eelnõu kooskõlastamine

Eelnõu on heaks kiitnud volikogu sotsiaal- ja tervishoiukomisjon 30.06.2023 toimunud koosolekul ja Kanepi Vallavalitsus 06.06.2023 toimunud istungil.

Määrus jõustub kolmandal päeval peale Riigi Teatajas avaldamist.

Eelnõu koostas

Katrin Slungin

vallasekretär